title: Vazelin moyi yoki suyuq parafin - Saqlash vazirligi toshkent farmatsevtika instituti dori turlari texnologiyasi kafedrasi
text: |
  Saqlash vazirligi toshkent farmatsevtika instituti dori turlari texnologiyasi kafedrasi Pdf ko'rish
  |
  bet | 228/436 | Sana | 01.02.2024 | Hajmi | 7,28 Mb. | | #149752 |
  Bog'liq farmatsevtik texnologiya Vazelin moyi yoki suyuq parafin (Oleum Vaselinum). Neftni qayta ishlanganda kerosin
  haydab olingandan so’ng qoladigan fraksiya. Bu moysimon, rangsiz suyuqlik bo’lib, hidsiz va
  surtmasiz, suvda erimaydi. Efir, xloroform, o’simlik moylari bilan har qanday nisbatlarda
  aralashadi. Surtma tayyorlashda erimaydigan dori moddalarini suspendirlashda ishlatiladi.
  Sun’iy vazelin (Vaselini artificiale) — qattiq va suyuq parafin, serezin yoki
  smolasizlantirilgan ozokerit va petrolatumdan tayyorlanadigan murakkab qotishma. Oddiy
  qotishma esa 1 qism parafin va 4 qism vazelin moyidan iborat. Bu qotishma saqlanganda tez
  buziladi. Serezin yoki petrolatum saqlagan qotishmalar chidamli bo’ladi.
  Naftalan nefti (Naphtha Naphthalani). Naftalan Ozarbayjonda qazib olinadi. Avvallari
  naftalanda neft bilan to’ldirilgan chuqurlarda bemorlar davolanganlar. Hozir alohida neftli
  vannaga ega bo’lgan sanatoriya bor. Naftalan nefti quyuq sharbatga o’xshash o’ziga xos hidli,
  zangori fluoressensiyaga ega bo’lgan qora rangli suyuqlik. Suv bilan aralashmaydi. Spirtda kam
  eriydi. Moy, yog’ va glitserin bilan har qanday nisbatda aralashadi. Naftalan nefti
  dezinfeksiyalovchi va og’riq qoldiruvchi ta’sirga ega. I va II darajali kuyishni davolashda foyda
  qiladi. Surtma asosi bo’lishi uchun unga parafin yoki vazelin qo’shilishi kerak.
  Silikonli asoslar
  Silikonli yoki poliorganosiloksanli birikmalar-yuqori molekulali kremniy saqlovchi organiq
  birikmalardir. Ular shunday molekulalar zanjirini hosil qilib, o’zgaruvchi tarmoqlardan tashqil
  topib, kremniy va kislorod atomlaridan tashqil topadiki, bo’larda kremniyning bo’sh valentlari
  metil, etil, fenil radikallari bilan o’rin almashadi. Silikonli polimerlar chiziqsimon yoki tursimon
  tuzilishga ega bo’lishi mumkin. Silikonli polimerlar rangsiz, yog’simon suyuqliklar bo’lib, xalq
  xo’jaligining turli tarmoqlarida keng ko’lamda qo’llanilmoqda. Farmatsiya uchun ushbu xom
  ashyoning fiziologik bezararligi, kimyoviy jihatdan indifferentligi, gidrofobligi, qovushqoqligining
  haroratga bog’liq emasligi muhim ahamiyatga ega.
  Silikonli surtmalar teriga surtilganda qitiqlovchi, para-allergik xossalarga ega emas. Ular
  xuddi yog’lar kabi kishi terisi orqali issiqlik va gaz almashuvini bir oz sekinlashtiradi. Bu
  xususiyatlari bilan vazelinli va uglevodorodli asoslardan farq qiladi. Silikonli suyuqliklarni ko’z
  uchun ishlatiladigan surtmalarga qo’shish mumkin emas, chunki ular ko’zga qitiqlovchi ta’sir
  ko’rsatadi. Sanab o’tilgan silikonli suyuqliklardan polidietilsiloksanlar dorivor moddalarga
  nojo’ya ta’sir ko’rsatmaydi. Kondensatsiya darajasi «5»ga teng bo’lgan polimer — «Esilon-4», 15
  ga teng bo’lgan polimer esa qisqacha «Esilon-5» deb ataladi. «Esilon-5» va «Esilon-4» surtma
  asoslari tarkibiga kiradi. Ular vazelin moyi va o’simlik moylari bilan aralashadi, vazelin, parafin,
  serezin, hayvon va o’simlik yog’lari bilan esa qotishma hosil qiladi. Ammo, baliq moyi, olein
  kislotasi, skipidar va metilsalitsilat bilan aralashishi uchun bu moddalar kerakli miqdorda olinishi
  kerak. Mentol, kamfora, fenol, fenilsalitsilat, qoramoy kabi moddalar polidietilsilakson
  suyuqliklarida eriydi.
  |
  | |